ગુજરાતના પ્રાચીન નગરોમાં પાટણનુ સ્થાન ચાલુક્યકાલીન ગુજરાતના પાટનગર તરીકે મહત્વનુ છે.આ નગરનુ નિર્માણ કોઈ વિધ્વાન સ્થપતિએ કરેલ જણાઈ આવે છે. પાટણનો વર્તમાન કિલ્લો કોણે બંધાવ્યો તે અંગે જુદા જુદા મંતવ્યો છે. ર.છો.પરીખે ‘ગુજરાતની રાજધની’ માં પાટણમાં ભૂચડે કોટ બંધાવ્યાની વાત નોધી છે. પરંતુ ત્યારબાદ થયેલા પુરાવસ્તુ ઉત્ખનનમાં આ કોટ ૧૬મી કે ૧૭મી સદીમા બંધાયો હોવાનુ જાણવા મળે છે.આ કિલ્લામાં બાર દરવાજા અને તેરમી બારીની લોકવાયકા પ્રચલીત છે. દરવાજાના નામ અનુક્રમે બગવાડો, ગુંગડી, મીરં, કોઠાફઈ, અઘારો, ભઠ્ઠીવડો, ખાન સરોવર, મોતીશાહ, કનસડો, ફાટીપાળ અને છીંડીયો છે. જ્યારે બારમો બારીનો દરવાજો હતો. આમાંથી કેટલાક દરવાજા તોડી નાખવામાં આવ્યા છે. આ દરવાજાઓના નામ કેવી રીતે પડ્યા તે જાણવા કોઈ પૌરાણીક સાધન નથી પરંતુ કેટલીક દંતકથાઓ અને તક્લાનીક પરિસ્થિતીના આધારે આ નામો કેવી રીતે પડયા તેની ચર્ચા આપણે કરીએ.